Woensdagoggend: 13 April 2016 - Weather Forecasting for South Africa
Woensdagoggend: 13 April 2016
​Goeie môre almal: Hallo Kenya: Enough moisture floating around, but no showers in sight this morning. The green marked areas are where I expect a few showers and thundershowers this afternoon and evening.
Tropiese storm Fantala het ‘n bietjie versterk en die model bou aan die laag in die volgende paar dae en voorspel die ontwikkelling van ‘n redelike sterk tropiese sikloon. Die model skuif die tropiese sikloon nader na Madagaskar se noordelike dele maar dit is nog plus/minus ‘n week of wat in die toekoms. Dit is nogal raar om so diep in April ‘n tropiese sikloon so ver suid te sien. Daar was nie juis veel benoemde tropiese depressies of siklone wat in die Indiese oseaan ontwikkel het nie, F is nr 6 op die lys, dus ‘n baie lae frekwensie.
Die vloei is aanlandig langs die suidkus (Kaap) en suid-oos kus en daar is kolle mis veral oor die Tuinroete gebied, ry versigtig indien jy in mis beland.
Die geel omkringde gebied is net cirrus of te wel hoë vlieswolke met geen reën nie. Verder is daar nou rêrig niks om oor te skinder nie. Ons is tot nou toe nog baie gelukkig dat temperature nie te kwaai daal nie al is dit wolkloos. Uitgesluit bekende gebiede soos Sutherland, Buffelsfontein, Jamestown en Wakkerstroom ( om ‘n paar te noem) wat al wel onder vriespunt gedraai het. Nog 24 uur vir mielies om tot wasdom te kom….